রাষ্ট্রপতির সঙ্গে বৈঠক মোদির

নয়াদিল্লি: শনিবার রাষ্ট্রপতি ভবনে দ্রৌপদী মুর্মুর (President Droupadi Murmu) সঙ্গে সাক্ষাৎ করলেন প্রধানমন্ত্রী নরেন্দ্র মোদি (Narendra Modi)। এক্স হ্যান্ডেলে সাক্ষাৎ ও বৈঠকের ছবি প্রকাশ করলেন রাষ্ট্রপতি দ্রৌপদী মুর্মু। যদিও ঠিক কী ইস্যুতে দু’জনের বৈঠক বৈঠক হয়েছে সে বিষয়ে স্পষ্ট কোনও তথ্য প্রকাশ করা হয়নি।

সম্প্রতি জাপান ও চীন সফর সেরে দেশে ফিরেছেন প্রধানমন্ত্রী নরেন্দ্র মোদি। দুই সফর অত্যন্ত তাৎপর্যপূর্ণ। সবচেয়ে বেশি গুরুত্বপূর্ণ চীন সফর। চীনা প্রেসিডেন্ট শি জিনপিং ও রুশ প্রেসিডেন্ট ভ্লাদিমির পুতিনের এক ফ্রেমের ছবি জল্পনা তৈরি করেছে বিশ্ব কূটনীতিতে। ভারত-মার্কিন সম্পর্কের দোলাচলের মাঝে কূটনৈতিক ইস্যুতে এই বৈঠক হয়ে থাকতে পারে বলে অনুমান। কয়েকের মাথায় রয়েছে উপরাষ্ট্রপতি ভোট। বাছা হবে ধনখড়ের উত্তরসূরিকে। আগামী ৯ই সেপ্টেম্বর রয়েছে উপরাষ্ট্রপতি নির্বাচন। তার আগে এই বৈঠক তাৎপর্যপূর্ণ বলেই মত একাংশের।